හොරිවිල ගම් ප්‍රදේශය ලෝක උරුම බිමක් ලෙස නම් කිරීම සදහා හේතු පාදක වී ඇත්තේ ලෝකයේ කිසිදු රටක නොමැති එලන්ගා පද්ධතිය, වැව් 12 ක ජලය වැවෙන් වැවට සම්බන්ධවී අරපිරිමැස්ම, ගොවිතැන් රටාව, හෙළ පාරම්පරික වෙදකම, ඉපැරණි සිංහල සංස්කෘතිය තවමත් පැවතීම, දේශීය ආහාර රටාව, දේශීය සටන් කලාව ආදී කරුණු රැසක් එකම ප්‍රදේශයේ පැවතීම බව එක්සත් ජාතීන්ගේ සංවිධානයේ අහාර හා කෘෂිකර්ම සංවිධානයේ මෙරට උප නියෝජිත ආචාර්ය බී.ජී.පී විජේරත්න මහතා සදහන් කළා.හොරිවිල ප්‍රදේශය හා වෙදකම ආදී දේ පිළිබදව සොයා බැලීම සදහා චීන ජාතිකයකු වූ  එක්සත් ජාතීන්ගේ සංවිධානයේ රෝමයේ කෘෂිකර්මික ජාතික උරුමයන් පිළිබද සංවිධානයේ තාක්ෂණික කමිටුවේ ලේකම් මහාචාර්ය මින්ග් මහතා ප්‍රමුඛ කණ්ඩායම මේ දිනවල ශ්‍රී ලංකාවට පැමිණ තිබෙනවා.